A történet főszereplője Usiromija Battler, Kinzó második fiának, Rudolfnak a fia. Battler már hat éve nem volt jelen az éves Usiromija konferencián, mivel az anyai ági nagyszüleivel élt anyja, Asumu halálától kezdve, mi több anyja leánykori családnevét vette fel az Usiromija helyett. Amikor a nagyszülei meghaltak, visszaköltözött apjához, apja második feleségéhez Kiriéhez és féltestvéréhez, Endzsi-hez. Battler, amint a szigeten van, ismét kapcsolatba kerül az arany boszorkány Beatricse legendájával, aki Rokkendzsima sűrű erdőjében él. A boszorkány egy életnagyságú portréja áll az Usiromiya családi kastélyának bejárati csarnokában, és egy elgondolkodtató sírfelirat van a portré alá helyezve. A szigeten azt beszélik, hogy Beatricse tíz tonna aranyat adott Kinzónak a múltban, hogy újrakezdhesse az Usiromija család hagyatékát, miután az 1923-as kantói földrengésben összerokkant. Azt beszélik, hogy bárki, aki megoldja a boszorkány sírfeliratán lévő talányt, megkapja az aranyat, és ő lesz a következő feje az Usiromija családnak.